представляват оборудване с ниска мощност, настоящият регламент
 следва да се прилага само за инсталационни класове E0, E2 и E10. Съгласно
 таблица 2 в точка 6.2.4 от стандарт EN 62232:2017 се изисква най-ниската
 излъчваща част на антената от клас Е10 да е на височина най-малко 2,2 m над
 общодостъпна пешеходна зона, за да се осигури разстояние от най-малко 20 cm
 между основния лоб на антената и тялото на лице с височина 2 m6.
 (9) По естетически причини монтирането на закрито на точки за безжичен достъп с
 малък обхват от клас Е10, при които може да се очаква, че максималният
 допустим обем от 30 литра ще бъде използван, следва да се допуска само в
 големи помещения с височина на тавана от най-малко 4 метра, като музеи,
 стадиони, конгресни центрове, летища, метростанции, железопътни гари или
 търговски центрове.
 (10) Точката за безжичен достъп с малък обхват следва да не застрашава
 стабилността на поддържащата конструкция, върху която е монтирана, и
 следователно нейното тегло или форма следва да не изискват укрепване на
 използваната поддържаща конструкция.
 (11) С цел да се даде възможност за осъществяване на надзор и наблюдение от страна
 на компетентните органи, по-специално в случай на множество антенни
 системи, разположени на едно и също място, всеки оператор, който инсталира
 точки за безжичен достъп с малък обхват от клас E2 или E10, в съответствие с
 характеристиките, определени в настоящия регламент, следва да информира
 своевременно компетентния орган за тази инсталация. За тази цел операторът
 следва да подаде до компетентния орган, не по-късно от две седмици след
 инсталирането, уведомление за него, в което са включени местоположението и
 техническите характеристики на тези точки за достъп, както и декларация за
 съответствие на инсталацията с разпоредбите на настоящия регламент. За да се
 осигури лесна процедура във всички държави членки, това уведомление следва
 да се подава до единна информационна точка, като например точката, създадена
 съгласно Директива 2014/61/ЕС на Европейския парламент и на Съвета7.
 (12) Настоящият регламент следва да не засяга правомощията на държавите членки
 да определят общите нива на ЕМП, възникващи в резултат на съвместното
 разполагане или натрупването в дадена местна зона на точки за безжичен достъп
 с малък обхват, обхванати от член 57, параграф 1, втора алинея от Директива
 (ЕС) 2018/1972, както и на други видове базови станции, за да гарантират
 6
 Приложение С.3 към стандарт EN 62232:2017.
 7
 Директива 2014/61/ЕС на Европейския парламент и на Съвета от 15 май 2014 г. относно мерките
 за намаляване на разходите за разгръщане на високоскоростни електронни съобщителни мрежи (ОВ
 L 155, 23.5.2014 г., стр. 1).
 BG 3 BG
 ---pagebreak--- тяхното съответствие с приложимите обобщени гранични стойности на
 експозиция съгласно правото на Съюза със средства, различни от
 индивидуалните разрешителни за разгръщане на точки за безжичен достъп с
 малък обхват.
 (13) Тъй като се предвижда по-нататъшно развитие на съответните стандарти, в
 случай че те трябва да обхванат точки за безжичен достъп с малък обхват,
 използващи активни антенни системи, на настоящия етап такива точки за достъп
 не следва да попадат в обхвата на режима на разгръщане без разрешително.
 (14) Прилагането на настоящия регламент следва да се наблюдава